برہانی وانی کی برسی سے قبل بھارتی فوج کی فائرنگ سے بچی سمیت 3 کشمیری شہید

مقبوضہ کشمیر میں بھارتی فوج نے ریاستی دہشت گردی کو جاری رکھتے ہوئے کم سن لڑکی سمیت مزید 3 کشمیریوں کو شہید کردیا۔

خبر کا کوڈ: 1785

تاریخ: 07 July 2018 - 22:42

مقدس دفاع نیوز ایجنسی کی بین الاقوامی رپورٹر رپورٹ کے مطابق،بھارتی فوج اور پولیس نے مقبوضہ کشمیر کے ضلع کلگام میں گاؤں کا محاصرہ کرلیا اور گھر گھر تلاشی لینی شروع کردی۔ قابض افواج کے اہلکاروں نے چادر اور چار دیواری کا تقدس پامال کیا اور توہین آمیز رویہ اختیار کیا۔ آپریشن کے خلاف سیکڑوں کشمیری نوجوان سڑکوں پر نکل آئے اور مظاہرہ کیا۔ انہوں نے آزادی کے حق میں اور بھارتی قبضے کے خلاف نعرے لگائے۔

بھارتی افواج نے طاقت کا بیہمانہ استعمال کرتے ہوئے نہتے مظاہرین کو سختی سے منتشر کرنے کی کوشش کی جس پر مظاہرین اور بھارتی اہلکاروں میں جھڑپیں ہوئیں۔ بزدل بھارتی فوج نے ہمیشہ کی طرح نہتے مظاہرین پر فائرنگ کردی جس سے 3 افراد شہید ہوگئے۔ شہدا میں 22 سالہ شاکر احمد، 20 سالہ ارشاد مجید اور 16 سالہ عندلیب شامل ہے۔

کل اتوار 8 جولائی کو مقبوضہ کشمیر میں نوجوان رہنما برہان وانی کی دوسری برسی منائی جائے گی۔ حریت کانفرنس نے ہڑتال کی اپیل کرتے ہوئے برہان وانی کے گھر تک عوامی مارچ اور جلسے کی کال دی ہے۔ بھارتی فوجیوں نے برہان مظفر وانی کو8 جولائی 2016 کو محاصرے اور تلاشی کی ایک کارروائی کے دوران اپنے 2 ساتھیوں کے ہمراہ شہید کر دیا تھا۔  بھارتی فوج نے پلوامہ میں برہانی وانی کے آبائی علاقے ترال میں برسی کی تقریبات اور احتجاج کو روکنے کےلیے مکمل کرفیو نافذ کردیا ہے۔

پیغام کا اختتام/